– IS har drept 400 sivile i Palmyra
TV-stasjonen siterer kilder inne i Palmyra, som også er kjent under sitt arabiske navn Tadmur. Opplysningen er ikke bekreftet fra andre kilder. Syriske aktivister melder samtidig via sosiale medier at hundrevis av lik ligger i gatene i byen som opprørere fra Den islamske staten (IS) tok kontroll over onsdag denne uken. Mange av de døde skal ha vært tilhengere av regimet til president Bashar al-Assad. Lørdag ble ekstremistgruppas svarte flagg også heist fra festningen i oldtidsbyen Palmyra, som ligger få kilometer fra nåtidens by. ISIS kills 400 people in #Syria's city of #Palmyra, mostly women and children: State TV http://t.co/4YyekCx0rV http://t.co/kUZI7PVXdU — ST Foreign Desk (@STForeignDesk)24.05.15, 01:15 Se oversikten: Disse områdene er under IS-kontrollSivilbefolkningen i Syria utsettes for enorme lidelser som følge av IS-offensiven de siste dagene, ifølge FNs høykommissær for flyktninger (UNHCR). FN har fått meldinger om at det syriske regimet hindret sivile i å flykte før IS tok kontroll over Palmyra, ifølge BBC. Mange syrere er nå fanget som følge av kampene ved byen. – Det finnes ikke vann, det er ingen elektrisitet, ingen beskyttelse, og mange har ikke mulighet til å flytte på seg. Men vi vet at tusenvis har flyktet til omkringliggende byer, 40-70 kilometer unna, før IS inntok Palmyra, sa Firas al-Khateeb ved UNHCR til nyhetsbyrået TT fredag.Syrisk TV melder søndag også at syriske regjeringsstyrker har drept over 300 opprørere for å befri et sykehus i byen Jisr al-Shughour nordvest i landet. Opprørere fra blant annet den al-Qaida-tilknyttede Nusrafronten erobret sykehuset fredag. Sykehuset var fram til da under kontroll av den syriske regjeringshæren, og 150 sivile, syriske regjeringssoldater og byråkrater befant seg der.
Ekstremistgruppa IS skal ha drept 400 sivile i Palmyra, de aller fleste kvinner og barn, ifølge statlig syrisk TV.